Það er óheimilt að gera breytingar á eðli eða umfangi rannsóknar eða aðrar meiri háttar breytingar nema þær hafi hlotið leyfi vísindasiðanefndar. Ef umsókn um breytingar á samþykktri rannsóknaráætlun felur í sér umtalsverð frávik getur vísindasiðanefnd ákveðið að um nýja rannsókn sé að ræða.
Vísindasiðanefnd heimilt að veita leyfi fyrir breytingum á vísindarannsóknum sem hún hefur veitt samþykki fyrir. Nefndinni er einnig heimilt að ákveða að minni háttar breytingar á rannsóknum séu aðeins tilkynningaskyldar. Er þá átt við breytingar á rannsóknaráætlun sem eru ekki íþyngjandi fyrir þátttakendur, til dæmis ef einn rannsakandi hættir og nýr kemur í staðinn, breytingar á mælingum blóðsýna, framlengingu rannsóknar um eitt ár o.s.frv.
Ábyrgðarmaður rannsóknar ber ábyrgð á því að tilkynna breytingar á rannsóknaráætlun til vísindasiðanefndar og er það svo nefndin sem metur hvort það þurfi að leita nýs samþykkis þátttakenda. Þetta á þó ekki við um minni háttar breytingar sem aðeins eru tilkynningarskyldar.
Það má gera ráð fyrir því að afla þurfi nýs samþykkis þátttakenda ef meiri háttar breytingar verða á rannsóknaráætlun og ef breytingin hefur þýðingu fyrir samþykki þátttakenda.